google/wiki40b huggingface dataset:
Migmatit

Vznik

Migmatity vznikajú procesom migmatitizácie. Je to proces blízky metamorfnej diferenciácií až čiastočnému nataveniu (anatexia). K týmto procesom dochádza často na okrajoch granitových intruzí alebo v zónách mobilizácie a migrácie látok pri tektonických a metamorfných procesoch. Tieto procesy sa môžu rôzne kombinovať, pričom môže dôjsť k vzniku rôznych druhov migmatitov.
Injekcie zvyškových granitoidných (žulovej, granodioritovej alebo pegmatitovej taveniny) roztokov môžu prenikať pozdĺž plôch bridličnatosti alebo priečnych puklín kryštalických bridlíc a vznikajú tak injekčné migmatity tvoriace aureolu okolo plutónov. Po ochladení z horúcich roztokov vykryštalizuju minerály živca a kremeňa, ktoré vytvoria v tmavej hornine (označovanej ako paleosóm, alebo substrát) svetlé prúžky (leukosóm či metatekt). Tmavé pruhy s reliktami minerálov pôvodnej horniny tvoria tzv. melanosóm. Jednotlivé pruhy bývajú zvrásnené. Granitové pruhy vznikajú čiastkovým natavovaním materskej horniny pri teplotách tesne pod bodom tavenia kryštalických bridlíc alebo rúl.
Granitová tevenina, ktorá sa podieľa na vzniku migmatitov môže mať aj metamorfný pôvod, ak vzniká na mieste selektívnym tavením niektorých zložiek horniny. Novo vzniknutá páskovaná textúra nemusí byť paralelná s metamorfnou foliáciou pôvodnej horniny.

Výskyt

Migmatity sú časté v štítových oblastiach prekambrického veku. Vyskytujú sa v štáte New York v USA, pri meste Kristiansand v južnom Nórsku, východne od Štokholmu vo Švédsku či na viacerých miestach v juhovýchodnom Fínsku.
Na Slovensku je ich výskyt spojený s regionálnou metamorfózou kryštalinika. Vyskytujú sa v jadrových pohoriach a veporiku v Nízkych a Západných Tatrách, Malej Fatre, Malej Magure, Malých Karpatoch a Považskom Inovci.

Využitie

Migmatity sa podobne ako ruly, na Slovensku využívajú ako lomový kameň a pri výrobe drveného kameniva. V oblastiach, kde je možné ťažiť aj väčšie bloky nepopraskaných hornín ich možno využiť ako dekoračný kameň.
Puygaillard-de-Quercy

Poloha

Obec má rozlohu 17,4 km². Najvyšší bod je položený 247 m n. m. a najnižší bod 100 m n. m.

Obyvateľstvo

Počet obyvateľov obce je 361 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Durbuy

Obyvateľstvo

Mesto má približne 10 983 obyvateľov (2010).
Železničná trať Matadi – Kinshasa

Dejiny

Na úseku Matadi – Kinshasa nie je rieka Kongo splavná, a preto sa v roku 1890 začala výstavba železničnej trate. Tá bola dokončená v roku 1898, no vyžiadala si 1 932 obetí, z toho 1 800 černochov a 132 Európanov. V rokoch 1923 až 1931 bola trať rekonštruovaná s novými parametrami.
Tangipahoa (kmeň)

Tangipahoa (doslova Zberači kukuričných klasov alebo Ľudia kukurice) je zaniknutý indiánsky kmeň, ktorý patril do Muskogeskej jazykovej rodiny (Muskogean languages family).

Kultúra

Tento malý kmeň žil pri dolnom toku rieky Mississippi (Louisiana), konkrétne pri rieke Tangipahoa, ktorá tečie na juh do jazera Pontchartrain. Kmeň Tangipahoa žil blízko kmeňa Acolapissa v regióne východne od New Orleans. Tangipahoa bol poľnohospodársky kmeň usadených lovcov a zberačov. Zameriavali sa na pestovanie kukurice, fazule a tekvice. Kultúrne patrili medzi juhovýchodné kmene. Koľko členov mal kmeň v raných časoch, nie je známe.

Dejiny

Henri de Tonti spomína tento malý kmeň v roku 1682: o jeho domove na Mississippi, 12 míľ od dediny kmeňa Quinipissa. V apríli 1682 dorazila k ústiu Misissippi výprava dvoch francúzskych cestovateľov. Boli nimi Henri de Tonti a René-Robert Cavelier de La Salle často písaný len v skrátenej forme Robert de La Salle. V miestach, kde dnes leží New Orleans, ich napadol kmeň Quinipissa. La Salle ako odvetu vypálil niekoľko dedín kmeňa Tangipahoa. Tí, ktorí prežili útok Francúzov sa spojili s kmeňom Acolapissa, ktorý žil v susedstve. Dedina Tangipahoa sa stala jednou zo siedmich dedín kmeňa Acolapissa.
V roku 1702 sa ku kmeňu Acolapissa pridalo posledných 200 členov kmeňa Bayougoula. Neskôr sa kmeň Acolapissa, v ktorom žili aj zvyšky kmeňov Tangipahoa a Bayougoula, spojili s kmeňom Houma.
O jazyku kmeňa Tangipahoa nie je nič známe.
Kmeň Tangipahoa je považovaný za zaniknutý. Potomkovia kmeňov Tangipahoa, Acolapissa, Bayougoula a Mugulasha žijú spoločne s príslušníkmi kmeňa Houma a sú známi ako kmeň Houma.
Sainte-Foy (Vendée)

Poloha

Obec má rozlohu 15,62 km². Najvyšší bod je položený 59 m n. m. a najnižší bod 1 m n. m.

Obyvateľstvo

Počet obyvateľov obce je 1 812 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Foidy

Foidy (iné názvy feldšpatoidy, zástupcovia živcov) sú skupina silikátových minerálov zo skupiny tektosilikátov. Vznikajú kryštalizáciou z taveniny namiesto živcov pri nedostatku SiO₂. V horninách sa zvyčajne nevyskytujú spoločne s kremeňom. Oproti živcom majú nižší obsah SiO₂, vyšší obsah alkálií ako Na, K a Li. Medzi hlavných predstaviteľov foidov patria leucit a nefelín. Komplexené foidy zo skupiny sodalitu predstavujú hlavne sodalit, nosean, hauyn. Menej časté sú petalit, kankrinit a kalsilit. Vyskytujú sa iba v niektorých typoch alkalických vyvretých hornín, ako sú nefelinické syenity, fonolit, tefrit alebo niektoré lamprofýry.
Z tavenín nenasýtených na SiO₂ kryštalizuje hlavne nefelín, sodalit a kalsilit. Pri zvýšenom PH2O sa objavuje analcím, ktorý je bežným minerálom post-magmatickej hydrotermálnej aktivity. Leucit však môže kryštalizovať aj z SiO₂ nenasýtenej aj nasýtenej taveniny.
Nízka obežná dráha Zeme

Nízka obežná dráha Zeme (často sa nahrádza skratkou LEO pochádzajúcou z anglického Low Earth Orbit) je druh obežnej dráhy planéty Zem. Ako nízka je označovaná taká dráha, ktorej apogeum sa nachádza vo výške medzi 160 až 2000 kilometrov na povrchom Zeme. V menších výškach, približne okolo 200 kilometrov nad povrchom sa vyskytujú zvyšky atmosféry, ktoré spôsobujú pokles dráhy telies. Tento jav je však pozorovateľný aj vo väčších výškach napríklad na ISS, ktorej orbita musí byť pravidelne upravovaná. Z pohľadu ľudskej činnosti je nízka orbita naším hlavným pôsobiskom. Okrem niekoľkých misií k Mesiacu smerovali všetky kozmické lety s ľudskou posádkou práve na nízku orbitu, pričom väčšina smerovala na jej dolný okraj (do 400 km). Z pohľadu letov s posádkou je nízka orbita dôležitá aj z dôvodu samotného prežitia dlhšej doby vo vesmíre, objekty na LEO sú totiž stále v dosť silnom geomagnetickom poli a sú tak chránené pred účinkami kozmického žiarenia.
Rýchlosti objektov na LEO sa líšia podľa excentricity a výšky dráhy, ale vo všeobecnosti platí, že rýchlosť objektov vzhľadom na povrch Zeme je približne 7 800 m/s. Tá istá hodnota platí aj pre dosiahnutie nízkej orbity zo Zeme, delta-v (rozdiel rýchlostí) medzi povrchom Zeme a LEO je teda tiež približne 7,8 km/s. Na nízkej orbite sa vyskytuje aj veľké množstvo kozmického odpadu, ktorého objem stále narastá a nezriedka spôsobuje ťažkosti pri misiách.
Lor

Poloha

Obec má rozlohu 8,87 km². Najvyšší bod je položený 130 m n. m. a najnižší bod 72 m n. m.

Obyvateľstvo

Počet obyvateľov obce je 145 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Ouen (Seine-Saint-Denis)

Názov

Ouen bolo meno rouenského biskupa, ktorý tu v v roku 686 zomrel a neskôr bol vyhlásený za svätého.

Geografia

Susedné obce: Clichy, Saint-Denis, Asnières-sur-Seine, Paríž a Gennevilliers.

Doprava

Saint-Ouen je dostupné linkou RER C a linkou číslo 13 parížskeho metra.
Fleurbaix

Poloha

Obec má rozlohu 12,86 km². Najvyšší bod je položený 20 m n. m. a najnižší bod 16 m n. m.

Obyvateľstvo

Počet obyvateľov obce je 2 668 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Druhá inaugurácia Ivana Gašparoviča

Prejav

Prezident sa v prejave dotkol viacerých tém. Venoval sa zahraničnej politike, rešpektu medzinárodného práva, riešeniu ekológie vidieka, posilňovaniu vlastenectva či rozvoju spoločnosti.

Ďalší program

Po zložení sľubu nasledovala ďakovná bohoslužba Te Deum v Dóme svätého Martina, obed v Miestodržiteľskom paláci pre úzky okruh pozvaných hostí vrátane najvyšších ústavných činiteľov a prehliadka Čestnej stráže prezidenta Slovenskej republiky.
Záverom sa prezident prihovoril ľudu z balkóna Grasalkovičovho paláca, jeho prejav narušila skupinka demonštrantov.

Kontroverzie

V divadle chýbala väčšina poslancov Hnutia za demokratické Slovensko, z poslancov za túto stranu na inauguráciu dorazili iba Zdenka Kramplová, Sergej Kozlík a minister spravodlivosti Štefan Harabin. Chýbali aj poslanci Mosta-Hídu  a niekoľko ďalších opozičných poslancov.
Na prázdne miesta si posadali zamestnanci Kancelárie prezidenta Slovenskej republiky a sála bola opäť plná.

Hostia

Okrem predsedu parlamentu Pavla Pašku, predsedníčky Ústavného súdu Ivetty Macejkovej a členov vlády na čele s jej predsedom Robertom Ficom boli pozvaní aj ďalší hostia, ktorých bolo spolu 500. Medzi nimi bývalí prezidenti Slovenskej republiky Rudolf Schuster a Michal Kováč, či všetci ostatní kandidáti na fuknciu prezidenta, ktorí vo voľbách neuspeli.
Tisíc a jedna noc (seriál)

Príbeh

Mladá vdova Šeherezáda pracuje ako architektka v spoločnosti Binyapi Holding, ktorú vlastnia dvaja priatelia Onur Aksal a Kerem Inçeoğlu. Šeherezádin malý syn Kaan trpí leukémiou a ona potrebuje zohnať veľkú finančnú čiastku na operáciu, ktorá by mu zachránila život. Rodina jej zosnulého manžela je síce bohatá, ale jej svokor Burhan Evliyaoglu, ktorý syna kvôli sobášu s ňou vydedil, odmieta vnukovi a neveste pomôcť. Tá preto o peniaze požiada svojho šéfa Onur, ktorý ale vydanie sumy podmieňuje tým, že s ním Šeherezáda strávi noc. Po tejto noci sa však všetko zmení a Onur zahorí láskou ku krásnej Šeherezáde
Saint-Souplet-sur-Py

Poloha

Obec má rozlohu 21,2 km². Najvyšší bod je položený 189 m n. m. a najnižší bod 107 m n. m.

Obyvateľstvo

Počet obyvateľov obce je 144 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kix (skupina)

História skupiny

Skupinu Kix v decembri roku 1977 v meste Hagerstown, v americkom štáte Maryland založili Ronnie Younkins, Brian Forsythe a Donnie Purnell. Pôvodne sa nazývali Shooze, potom sa zmenili na Generators, ký sa nerozhodli pre to, že budú Kix. Boli v Baltimore jednou z najobľúbenejších koncertným hard rockových skupín. V Marylande pútali na seba pozornosť hraním rôznych populárnych coververzií až kým s nimi v roku 1981 nepodpísalo vydavateľstvo Time Warner, pobočka Atlantic Records, nahrávaciu zmluvu. Dva roky po ich vzniku kapela Kix nahrala a vydala svoj eponymný album. Sú na ňom skladby: „Atomic Bombs“, „Heartache“, „Contrary Mary“, „The Itch“ a „The Kid“. Favoritom, ktorý bol ich najobľúbenejším koncertným hudobným číslom bola pieseň „Love at First Sight“. Ich hudobná vypaľovačka „Kix Are for Kids“ kreatívne vošla do podvedomia v súvislostiach s v USA v 60. a 70. rokoch populárnymi kukuričnými vločkami a reklamným sloganom na ďalšie cereálie s názvom „Trix“ („Silly rabbit, Trix are for kids!“). So svojimi hitmi absolvovala skupina turné po všetkých kluboch amerického východného pobrežia. Po prvom albume nasledoval v roku 1983 ďalší s názvom Cool Kids, ktorý sa stal aj komerčne úspešným. Uviedol ho singel „Body Talk“, ktorý sa mal stať značkou kapely a uchytiť sa v rádiách. Bol sprevádzaný očividne komerčne ladeným videoklipom zobrazujúcim skupinu v plnom nasadení. Oproti pôvodným predpokladom sa iným piesňam ako „Restless Blood“ a „Mighty Mouth“ darilo lepšie. V roku 1985 kapela vydala svoj tretí, podľa ich členov najlepšie hodnotený album Midnite Dynamite. Single albumu mali v mainstreamovom rebríčku slušné pozície: „Midnite Dynamite“ (#18) a nasledujúci „Cold Shower“ (#23). Ďalšími celkom významnými nahrávkami sú „Sex“ a „Bang Bang (Balls of Fire)“.
V roku 1988 sa kapela Kix vrátila do nahrávacieho štúdia, kde vyprodukovala Blow My Fuse, ktorý bol certifikovaný ako platinový. Balada „Don't Close Your Eyes“ sa v rebríčku Billboard Hot 100 dostala na 11. pozíciu. Z albumu pochádzajú single „Cold Blood“ a „Blow My Fuse“, ku ktorým sú nakrútené videá z koncertu Hammerjack's. V roku 1989 skupina vydala Blow My Fuse: The Videos, kde sú videprojekcie zo zákulisia výroby albumu. V roku 1991 kapela uviedla singlom „Girl Money“ svoj ďalší album Hot Wire. Počas nasledujúceho roku na koncertnom turné nahrali v univerzitnom parku v Marylande svoj koncertný album Live. Vydali ho v roku 1993. V roku 1994 ich Atlantic Records vylúčili zo svojho portfólia. V roku 1995 vydali Kix u CMC International svoj ďalší štúdiový album Show Business.
Po vydaní albumu Show Business sa skupina rozišla a jej členovia sa venovali svojim sólovým aktivitám. koncom roka 2003 sa na Purnellov popud sformovala najnovšia verzia Kix. Najnovšia zostava sa skladá zo Steve Whiteman (spev), Ronnieho "10/10" Younkinsa (gitary), v skupine je aj Brian "Damage" Forsythe (gitary), Jimmy "Chocolate" Chalfant (bicie, vokály) a Mark Schenker (basgitara, vokály).
Róbert Boženík

Klubová kariéra

Hrával za Žilinu v mládežníckych kategóriách. Do A-tímu sa prepracoval po skvelých výkonoch v B-tíme. Pri jeho debute v prípravnom zápase proti čínskemu klubu Tianjin Quanjian otvoril skóre. Žilina vyhrala 3-1. V súťažnom zápase debutoval 28. júla 2018 v prvom kole Fortuna ligy 2018/2019 proti Nitre. Boženík strelil víťazný gól na konečných 2-1. Následne skóroval aj v 3. kole v zápase proti Trenčínu pri prehre 1-3. Góly dal aj do siete Serede (výhra 3-1), Senice (výhra 5-0), Michaloviec (remíza 2-2), 2 krát skóroval proti Nitre vonku (výhra 2-0), proti Ružomberku doma (výhra 3-0) a proti Trenčínu vonku (výhra 2-0).
Chevillard

Polohopis

Chevillard má rozlohu 6,67 km². Najvyšší bod je položený 1 108 m n. m. a najnižší bod 660 m n. m.

Obyvateľstvo

Chevillard má 168 obyvateľov (2009).
Graf vývoja obyvateľstva:
Zdroje: INSEE
Starý Knín

Starý Knín je časť Nového Knína v Česku. V minulosti to bola samostatná obec, ale dnes s Novým Knínom stavebne, ako aj administratívne splynula. Bolo zlúčené aj číslovanie domov, Starý Knín tak je základnou sídelnou jednotkou na rovnomennom katastrálnom území. Nachádza sa z väčšej časti na ľavom brehu Kocáby.

Dejiny

Prvá písomná zmienka o Kníne pochádza z roku 1186, kedy sa v ňom stretli Bedřich a Konrád Ota Znojemský, aby tu po krvavej bitke pri Loděniciach podpísali mierovú zmluvu, ktorej dôsledkom bolo okrem iného začlenenie Moravy do zväzku zemí Koruny českej.
V roku 1321 vysadil Štěpán z Tetína na „nemeckom" práve dediny Knín, Dobříš, Kytín, Libčice a mestečko Dušníky pri meste Příbram. Niekedy medzi rokmi 1321 až 1331 došlo k oddeleniu časti osady, ktorá bola pred rokom 1331 povýšená na mestečko a neskôr sa začala menovať ako Nový Knín. Zvyšok osady zostal dedinou a neskôr sa dostal do rúk svetskej a v roku 1669 cirkevnej vrchnosti.
V 2. polovici 14. storočia sa o Starý Knín delilo niekoľko zemanov a rozdelenie panstva trvalo ešte na počiatku počiatku 16. storočia. V roku 1554 sa Starý Knín dostal do držania rodu Ježovských z Lúb. (Les medzi Starým Knínom a Malou Hrašticou sa podnes nazýva Ježov, rod pripomína i horáreň Ježovka u Dobříša.) Náhrobky niektorých členov rodu možno doteraz nájsť na vnútorných stenách lodi staroknínskeho kostola.
26. apríla 1601 sa Ludmila Ježovská z Lub vydala za Václava ml. Vratislava z Mitrovic, zvaného Tureček (prezývku získal vďaka dobrodružnej výprave do Turecka, ktorej sa zúčastnil ako člen cisárskeho posla baróna Fridricha Krekvica). Za stavovského povstania zachoval vernosť Habsburgovcom. v roku 1629 bol povýšený do panského stavu. Zomrel 22. novembra 1635 a bol pochovaný pod dlažbou presbytéria staroknínského kostola.
V roku 1639 bol Starý Knín (rovnako ako široké okolie) ťažko postihnutý švédskym vpádom. Staroknínsky kostol sa zrejme najväčšej skaze vyhol, lebo sa v ňom doteraz zachovala neskoro renesančná cínová krstiteľnica z roku 1601.
Po vojne si Vratislavovovci z Mitrovíc vybudovali v areálu hospodárskeho dvora v Starom Kníne zámoček a zvyšky staršieho sídla nechali prestavať na sýpku.
Dňa 20. decembra 1669 predal Petr Vratislav z Mitrovíc zadlžené panstvo Rytierskemu rádu krížovníkov s červenou hviezdou, v ktorého rukách zostal do konca feudálneho zriadenia (Fara je v držaní rádu dodnes). Zámoček Vratislavovcov z Mitrovíc bol zmenený na faru a z dovtedajšej fary sa stal krížovnícky špitál.
V 17. a 18. storočí bol prestavaný kostol, čím získal v podstate (až na drobné zmeny) svoju terajšiu podobu.
V roku 1899 vznikol zbor dobrovoľných hasičov (osamostatnením staroknínskych členov dovtedajšieho zboru spoločného pre Starý i Nový Knín).
Na prelome 19. a 20. storočia bola radikálne prestavaná väčšia časť areálu krížovnického dvora do terajšej podoby.
V roku 1960 bol Starý Knín pripojený k Novému Knínu. Zjednotené bolo i číslovanie domov: domy v dovtedajšom Novom Kníne si zachovali pôvodné čísla, čísla dovtedajších staroknínskych domov byli zvýšené o 300.
V roku 1974 bolo otvorené letné kino.
Interview (novinárstvo)

Interview je žáner, ktorý sprostredkúva informáciu o fakte, ktorým je istá udalosť alebo istý jav a zároveň sprostredkúva informáciu o osobe, ktorá na základe otázok o daných udalostiach a javoch vypovedá. Komunikované informácie pritom môžu byť vyvážené, alebo sa v závislosti od zámeru môže posilniť jedna, alebo druhá zložka.

Rozsah

Rozsah interview nie je stanovený.

Jazyk

Po jazykovej stránke je interview príťažlivým žánrom, pretože umožňuje spájanie dvoch komunikantov s potenciálne odlišným vzťahom ku komunikovanej realite a navyše s vlastným personálnym štýlom a s vlastným idiolektom. Je syntakticky pestrý a jazykovo variabilný.

Vlastnosti

Interview svojím charakterom zabezpečuje informačnú nasýtenosť i aktuálnosť. Z hľadiska pýtajúceho je často nositeľom pojmovosti a terminologickosti, u odpovedajúceho zase subjektívnosti i dynamickosti.
Megalodon

Taxonómia

Švajčiarsky prírodovedec Louis Agassiz dal tomuto žralokovi vedecké pomenovanie Carcharodon Megalodon v roku 1835, v jeho vedeckej práci nazvanej „Recherches sur les poissons fossiles“ (Výskum fosílnych rýb). Svoju prácu dokončil a skompletizoval v roku 1843. 
Podľa novších názorov patrí do rodu Carcharocles z čeľade Otodontidae. Podľa starších - ale mnohými vedcami naďalej zastávaných (pozri napr. Nelson: Fishes of the World, 2006) - názorov patrí do rodu Carcharodon z čeľade Lamnidae.
Niektoré recentné publikácie navrhujú zjednotenie veľkých žralokov do rodu Otodus (vrátane Carcharocles).

Anatómia

Megalodon je známy hlavne zo zachovaných fosílnych zubov a pár fosílnych stavcov. Podobne ako u ostatných žralokov bola kostra megalodona zložená z chrupavky a nie kostí. Zuby megalodona sú v mnohom podobné zubom žraloka modrého, ale sú oveľa väčšie a mohli dorásť do dĺžky aj viac ako 18 cm. Čeľusť mohla mať rozpon 2,7 až 3,4 m.
Extrapoláciou z tvaru a veľkosti zubov megalodona a porovnaním s dnešným žralokom získame obraz o tom, ako mohol vyzerať. Experti najčastejšie používajú ako model pre rekonštrukciu tohto gigantického žraloka žraloka modrého.
Celý model kostry megalodona je vystavený v Calvert Marine múzeu na Šalamúnových ostrovoch v Marylande.

Odhad rozmerov

Odhad rozmerov Megalodona je veľmi kontroverzná téma. V roku 1996 sa traja experti na žralokov M. D. Gottfried, Leonard Compagno a S.C. Bowman pokúsili vyriešiť túto záležitosť vyvinutím špeciálnej metódy na určenie veľkosti žralokov (vrátane Megalodona) s veľmi veľkou presnosťou. Použitím tejto metódy bola odhadnutá dĺžka Megalodona na 14,7 m s hmotnosťou väčšou ako 35 ton. Ale tento výpočet bol určený na základe zuba dĺžky 168 mm, ktorý bol v tom čase najdlhší známy zub. Odvtedy sa ale našli aj zuby, ktoré boli väčšie, a tak rozmery Megalodona by mohli byť väčšie ako 16 m. Veľmi stará rekonštrukcia žraloka na základe veľkosti čeľuste, ktorú vyvinul profesor Bashford Dean v roku 1909, predpokladala rozmer Megalodona až 25 m. Táto metóda sa však v súčasnosti považuje za nepresnú.
Iný zdroj uvádza dĺžku 16 až 18 m.
Boli vyvinuté aj ďalšie metódy na určenie veľkosti žralokov, ale metóda Gottfrieda a jeho kolegov je v súčasnosti považovaná za najlepšiu a najpresnejšiu.
Le Subdray

Poloha

Obec má rozlohu 20,28 km². Najvyšší bod je položený 169 m n. m. a najnižší bod 137 m n. m.

Obyvateľstvo

Počet obyvateľov obce je 984 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Senusret III.

Senusret III. alebo Senvosret III. vládol asi v rokoch 1872 – 1839 pred Kristom. Bol významným panovníkom Strednej ríše. Pochádzal z 12. dynastie, bol synom Senusreta II.

Vláda

Za jeho vlády panoval v Egypte pokoj a mier, dokončil administratívne reformy, t. j. v Egypte vládol iba faraón. Rozšíril územie svojej krajiny a dával vedieť svoju prítomnosť aj na krajoch ríše (stavba sôch, stél...), sprísnil pravidlá pre prechod egyptských hraníc a dbal na to, aby do Egypta nevnikali rôzne kmene, pretože by mohli vypuknúť nepokoje. Asi 100 km južne od druhého kataraktu dal vybudovať pevnosti Semnu a Kummu, ktoré vyhlásil za južnú hranicu Egypta. Počas svojej vlády podnikol štyri výpravy do Núbie, ktoré skončili dobytím rozsiahlych území a obrovskou korisťou v zlate a otrokoch.
Senusret dokončoval projekt zúrodnenia oblasti okolo Fajjúmskej oázy, stavbu zavlažovacích kanálov, ktoré boli udržiavané správcami krajov. Senusret III. tiež nechal regulovať pestovanie poľnohospodárskych plodín a informácie boli odovzdávané catejovi (vezírovi). Tiež boli spresnené územné hranice krajov.
So slávou Senusreta III. ostro kontrastujú nepatrné zvyšky jeho pyramídy. Dal si ju postaviť na starom pohrebisku pri Dahšúre, pomerne ďaleko od sídelného mesta a určil jej rozmery, ktoré boli obvyklé pre pyramídy kráľov Strednej ríše. Vojnové úspechy, skutočné i domnelé, odniesol čas; zachovali sa však umelecké výtvory z jeho doby. Šperky jeho dcér sú len jedným z dokladov majstrovstiev vtedajších umelcov.
Podľa najnovších archeologických výskumov si nechal Senusret III. postaviť zádušný chrám v Abydose.
Slovenský staviteľ

Slovenský staviteľ bol časopis, ktorý vychádzal na Slovensku v 30-tych a 40-tych rokoch 20. storočia.
Časopis bol mesačníkom pre architektúru a urbanistiku, určený pre stavebné živnosti, stavebný priemysel, zadávacie úrady. Publikoval štúdie, plány, technické časovosti, patentnú hliadku, zákony-nariadenia, literatúru, mával vložky projektov. V roku 1942 mu bolo zakázané používať tlačiarenské práce a papier, preto XIII. ročník vyšiel pod názvom Slovenský staviteľ, stavebno-technická príloha Technického obzoru slovenského
Ébréon

Poloha

Obec má rozlohu 10,05 km². Najvyšší bod je položený 118 m n. m. a najnižší bod 69 m n. m.

Obyvateľstvo

Počet obyvateľov obce je 155 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Spitfire (singel)

Hudobné video

Videoklip je režírovaný Timom Qualtroughom a obsahuje digitálne efekty spolu so zábermi so živých vystúpení skupiny.
Cruzy-le-Châtel (obec)

Poloha

Obec má rozlohu 59,52 km². Najvyšší bod je položený 342 m n. m. a najnižší bod 175 m n. m.

Obyvateľstvo

Počet obyvateľov obce je 267 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Turning Torso

Turning Torso je mrakodrap vo Švédskom meste Malmö. Autorom budovy je španielsky architekt Santiago Calatrava, ktorý ju navrhol v štýle dekonštruktivizmu. Výstavba začala 14. februára 2001 a mrakodrap oficiálne otvorili 27. augusta 2005. Po dokončení sa mrakodrap stal najvyššou budovou v Škandinávii, najvyššou obytnou budovou v EÚ a druhou v Európe (po Triumph Palace v Moskve).
Calatravov pôvodný model sa skladal zo siedmich kociek, ktoré boli inšpirované tvarom otočeného ľudského tela (torza). Budova má päťuholníkový pôdorys a je zložená z deviatich častí, pričom každá časť má päť poschodí. Budova je otočená o 90 stupňov. Jadro budovy tvorí betónové „potrubie“, ktoré obsahuje 5 výťahov a schodiská. Fasádu tvoria hliníkové panely.
Mrakodrap je vysoký 190 metrov a má 54 nadzemných poschodí. Slúži ako obytný dom (150 bytov) spolu s administratívnymi priestormi (prvé dve časti). Pre svoj obytný charakter nie je verejnosti prístupný.
Na výstavbu sa spotrebovalo 25 000 m³ betónu. Maximálna odchýlka vrcholu budovy je pri predpokladaných búrkach 0,3 m. Celkové náklady na výstavbu predstavovali približne 1 600 miliónov švédskych korún.
Tourtenay

Poloha

Obec má rozlohu 7,72 km². Najvyšší bod je položený 113 m n. m. a najnižší bod 36 m n. m.

Obyvateľstvo

Počet obyvateľov obce je 141 (2009).
Nasledujúci graf zobrazuje vývoj počtu obyvateľov v obci.
Zdroje: INSEE